আন্তর্জাতিক ক্রিকেট কাউন্সিলের (আইসিসি) ভবিষ্যৎ সফরসূচি অনুযায়ী এ বছরের আগস্টেই ভারত সফরে যাওয়ার কথা ছিল বাংলাদেশের। কিন্তু নির্ধারিত সময়ে সেটি আয়োজন করতে পারেনি ভারত। সফরটা আদৌ হবে কি না, এই আশঙ্কাও জেগেছিল বাংলাদেশের ক্রিকেট অঙ্গনে। তবে শেষপর্যন্ত এই সফরের সময়সূচি নিশ্চিত করেছে ভারতীয় ক্রিকেট বোর্ড (বিসিসিআই)। ২০১৭ সালের ৮ ফেব্রুয়ারি থেকে হায়দরাবাদে শুরু হবে একমাত্র টেস্ট ম্যাচটি।